אודים

אוּדִים הוא מושב הנמצא מדרום לנתניה ומשתייך למועצה אזורית חוף השרון. זהו אחד מהיישובים היהודים הראשונים שנוסדו בישראל לאחר הקמתה. כיום מתגוררים במושב כ-1,400 תושבים. היסטוריה המושב הוקם באוגוסט 1948 על ידי ניצולי השואה, בסיוע חברת רסקו. שם היישוב נסמך על ספר זכריה (ג, ב): "אוּד מֻצָּל מֵאֵשׁ" כסמל לניצולי השואה. ב-1950 עבר המושב למיקומו הנוכחי, על גבעה ממזרח למיקום המושב הראשוני. המיקום הראשוני נמצא בשמורת שער פולג, סמוך לאגם יקום, ונותרו ממנו מספר מבנים ישנים ואנדרטה. האנדרטה היא לזכר אימרה שוורץ, זלמן דויטש, ואייזיק פריד. זלמן דויטש ואייזיק פריד נרצחו על ידי מסתננים במקום ב-12 בספטמבר 1948. למחרת בלילה הקימו החברים מארב ובגלל טעות בזיהוי נהרג אימרה שוורץ. ענפי המשק העיקריים במושב הם הדרים ופקאן, ובתחומי המושב מצוי אתר ארכאולוגי ובו מצודה ישראלית עתיקה. ילדי המקום לומדים בבית הספר היסודי על שם ויצמן בבית יהושע, ובבית החינוך המשותף בשפיים. קישורים חיצוניים אודים באתר המועצה האזורית חוף השרון אודים (ישראל), דף שער בספרייה הלאומית הערות שוליים